ኤጀንሲው  የግንቦት ወር አጠቃላይ  የዋጋ ግሽበት 13ነጥብ 7  ሆኖ መመዝገቡን አስታወቀ
በግንቦት ወር አጠቃላይ የዋጋ ግሽበት 13 ነጥብ 7 በመቶ ሆኖ መመዝገቡን የማዕከላዊ ስታቲስቲክስ ኤጀንሲ አስታወቀ።የግንቦት ወር ምግብ ዋጋ ግሽበት 14 ነጥብ 9 በመቶ ሆኖ ሲመዘገብ፤ ምግብ ነክ ያልሆኑ ሸቀጦች ዋጋ ደግሞ ወደ 12 ነጥብ 2 በመቶ ሆኖ ተመዝግቧል።ካለፈው ወር ጋር ሲነጻጸር በያዝነው ወር የእህል ክፍሎች እና አትከልትና ፍራፍሬ በአጠቃላይ ብዙ ለውጥ አልታየም።የበርበሬ ዋጋ ወደቀድሞው የዋጋ መጠን ያልተመለሰ ቢሆንም በያዝነው ወርም ቅናሽ አሳይቷል።በሌላ በኩል ሥጋ፣ ቅቤ፣ ወተት፣ አይብና ዕንቁላል ዋጋ ላይ ጭማሪ ታይቷል።ኤጀንሲው እንዳታወቀው ምግብ ነክ ያልሆኑ ሸቀጦች ደግሞ አልባሳትና ጫማ፣ የቤት ማደሻ እና ማስዋቢያ ቁሳቁሶች፣ የኃይል ፍጆታዎች እንዲሁም በሆቴሎች የሚወሰዱ ምግቦችና መጠጦች ላይ ጭማሪ ታይቷል።